《道祖见和复赋一首》
宋代·葛胜仲

人言不饮第一策，况我携贫来作客。破衣任笑频见肘，断鞋不办时新屐。

公材公望非丁潭，世人谁许瞻岩岩。豺狼满道生理窄，立锥方卜南山南。

十年丘壑几成癖，澄怀坐想真历历。难希蒋诩开三径，且学陈蕃事一室。

时危花柳自村村，未害含饴仍弄孙。淡饭且安禅悦食，储钱更买奇礓石。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。